**КОНКУРС**

**за избор ученика ромске националности уписаних у средње школе за доделу стипендија за школску 2014/15. годину**

У оквиру пројекта „Европска подршка за инклузију Рома“ (TARI) финансиран из фондова ЕУ а у складу са IPA 2012 програмом за социјални развој и Програмом „Стипендија и менторска подршка у средњим школама у Србији“ намењеним Ромима, Министарство просвете, науке и технолошког развоја у сарадњи са Организацијом за европску безбедност и сарадњу (ОЕБС), коју представља Мисија ОЕБС-a у Србији и уз техничку подршку Фонда за образовање Рома (ФОР) објављује конкурс за доделу стипендија ученицима ромске националности који похађају трогодишње и четворогодишње средње школу школске 2014/15. године.

IУСЛОВИ ЗА ДОДЕЛУ СТИПЕНДИЈА УЧЕНИЦИМА

Ученик (под речју ученик подразумевају се особе оба пола, ученици и ученице) може да учествује на конкурсу за добијање стипендије из средстава TARI пројекта уколико испуњава следеће услове:

1. да је држављанин Републике Србије;
2. да је припадник ромске националне мањине;
3. да није корисник стипендија и кредита других институција/установа или стипендија које се додељују од стране организација које су директни и индиректни корисници буџета Републике Србије
4. да је школске 2014/15. године уписан први пут као редован ученик у први, други, трећи или четврти разред средње школе (гимназије, стручне или мешовите) у трогодишњем или четворогодишњем трајању чији је оснивач Република Србија, односно aутономна покрајина;
5. да је претходни разред завршио са општим успехом, односно, просечном оценом од 2,50 до 3,50 и да из владања има најмање оцену добро (3);

Број и висина ученичких стипендија утврђује се према расположивим средствима у оквиру Пројекта за 2014/15. школску годину.

II ОБАВЕЗЕ КОРИСНИКА СТИПЕНДИЈЕ

Током коришћења стипендије ученици, корисници се обавезују на следеће:

* да одрже или поправе општи успех у разреду који похађају школске 2014/15 године у односу на општи успех у претходној школској години
* да немају више од једне недовољне оцене на првом полугодишту школске 2014/15. године
* да редовно похађају наставу;
* да сарађују са наставником/стручним сарадником из школе који је изабран за његовог ментора у циљу заједничког планирања, спровођења и вредновања мера и активности за побољшање школског успеха и редовности похађања наставе.;
* да редовно похађају додатне менторске часове и друге договорене обавезе;
* да обављају различите врсте задатка и активности ван наставе, у складу са договором са ментором (укључивање у ваннаставне активности, школске акције, акције локалне заједнице на промоцији образовања припадника ромске националне мањине, медијске догађаје);
* да сарађују са Пројектним тимом и пружају тражене информације у вези са евалуацијом програма стипендирања и менторства;
* да благовремено обавештавају свог ментора о било каквим променама свог статуса као ученика (пребацивање у другу школу, пресељење, одустајање од школовања, било какве промене личних контакт информација, рачуна у пословној банци, итд.).

III ПОТРЕБНА ДОКУМЕНТА

Кандидат приликом пријављивања на Конкурс подноси следећа документа, односно обрасце који су наведени у Конкурсу и чине његов саставни део:

1. Оригиналну **Пријаву за доделу стипендија за ученике ромске националности средњих школа** која је објављена као део овог Конкурса и може се преузети и штампати са интернет адресе Министарства просвете, науке и технолошког развоја Републике Србије (www.mpn.gov.rs) или се одштампана може добити поштом као препоручена пошиљка, на електронски захтев средње школе коју ученик похађа (мејл адреса: refserbia@romaeducationfund.org) (ОБРАЗАЦ број 1.- ПРИЈАВА, преузети на следећој Интернет страни [**http://www.mpn.gov.rs/konkursi-i-javni-pozivi**](http://www.mpn.gov.rs/konkursi-i-javni-pozivi))
2. Оверену **Потврду од средње школе коју ученик похађа да је уписан у први, други, трећи или четврти разред школске 2014/15. године као редован ученик** (ОБРАЗАЦ број 2.-ПОТВРДА, преузети на следећој Интернет страни [**http://www.mpn.gov.rs/konkursi-i-javni-pozivi**](http://www.mpn.gov.rs/konkursi-i-javni-pozivi));
3. Оверену **Потврду школе у којој је ученик завршио** **претходни разред** о броју оправданих и неоправданих изостанака у школској 2013/14. години. (ОБРАЗАЦ број 3. - ПОТВРДА, преузети на следећој Интернет страни [**http://www.mpn.gov.rs/konkursi-i-javni-pozivi**](http://www.mpn.gov.rs/konkursi-i-javni-pozivi)**);**
4. Оверену фотокопију сведочанства о завршеном претходном разреду;
5. **Изјаву да кандидат није корисник друге стипендије** која је објављена као део овог Конкурса и може се преузети и штампати са интернет адресе Министарства просвете, науке и технолошког развоја Републике Србије (www.mpn.gov.rs) или се одштампана може добити поштом као препоручена пошиљка, на захтев електронским путем од средње школе коју ученик похађа (мејл адреса: refserbia@romaeducationfund.org) (ОБРАЗАЦ број 4.-ИЗЈАВА, преузети на следећој Интернет страни **http://www.mpn.gov.rs/konkursi-i-javni-pozivi**);
6. Оверену **Потврду Националног савета ромске националне мањине** односно **Канцеларије за инклузију Рома** односно **Општинског координатора за ромска питања** или **Препруке за доделу стипендија регистрованог удружења грађана који се бави унапређивањем положаја Рома** да је кандидат припадник ромске националне мањине која је објављена као део овог Конкурса и може се преузети и штампати са интернет адресе Министарства просвете, науке и технолошког развоја Републике Србије (www.mpn.gov.rs) или се одштампана може добити поштом као препоручена пошиљка на захтев електронским путем од средње школе коју ученик похађа (мејл адреса: refserbia@romaeducationfund.org) (ОБРАЗАЦ број 5 - ПРИПАДНОСТ ромској националној мањини, преузети на следећој Интернет страни **http://www.mpn.gov.rs/konkursi-i-javni-pozivi**);
7. Оригинал или фотокопију **Уверења о држављанству Републике Србије ученика**, без обзира на датум издавања;

Конкурсна документација се не враћа пошиљаоцу.

IV РОК ЗА ПОДНОШЕЊЕ ДОКУМЕНАТА

Рок за пријављивање на Конкурс продужен је до 30. септембра 2014. године. Печат поште на коверти у којој се шаље документација може бити најкасније 30. септембар 2014. године. Неблаговремена и непотпуна конкурсна документација неће бити разматрана.

V КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА

Сви кандидати који су се благовремено пријавили и који испуњавају услове за доделу стипендија биће рангирани на основу следећих критеријума:

1. општи успех у претходној школској години на основу средње оцене;

2. оцена из владања ученика уколико два или више ученика имају исти општи успех;

3. број неоправданих изостанака;

4. број оправданих изостанака.

AD 1.Општи успех у претходном разреду исказује се бројем бодова који одговара средњој оцени ученика, дакле, од 2,50 до 3.50, помножен бројем 2. Минималан број бодова за општи успех је 5, а максималан 7.

AD 2. Оцена из владања исказује се бројем бодова који одговара оцени владања ученика од оцене добро (3) до примерно (5). Минималан број бодова је 3, а максималан 5.

AD 3. Број неоправданих изостанака се бодује на следећи начин: 0-7 неоправданих изостанака – 3 бода, 8-14 неоправданих изостанака - 2 бода, 15-20 неоправданих изостанака -1 бод, преко 20 неоправданих изостанака -0 бодова. Минималан број бодова за неоправдане изостанке је 0, а максимални - 3.

AD 4. Број оправданих изостанака се бодује на следећи начин: 0-50 оправданих изостанака-3 бода, 51-100 оправданих изостанака- 2 бода, од 101-150 оправданих изостанака – 1 бод, преко 150 оправданих изостанака- 0 бодова. Минималан број бодова за оправдане изостанке је 0, а максимални - 3.

Укупан минимални број бодова кандидата може да буде 8 , а укупан максимални број-18 бодова.

Кандидати се рангирају према укупном броју бодова оствареном по свим основама које се вреднују за доделу ученичкe стипендије.

VI ПОСТУПАК КОНКУРИСАЊА

Кандидат за добијање ученичке стипендије подноси пријаву са потребном конкурсном документацијом средњој школи у коју је уписан.

Секретар школе или друго лице које задужи директор школе прегледа документацију, утврђује да ли је потпуна, тражи евентуиалне допуне и организује слање документације препорученом поштом на адресу:

**Министарство просвете науке, науке и технолошког развоја Републике Србије**

( за пројектни тим Фонда за образовање Рома)

11.060 Београд

Захумска 14, IVа спрат, Канцеларија 415.

У једној коверти може бити послата конкурсна документација за више ученика из школе.

Министар просвете, науке и технолошког развоја, у року од 10 дана по истеку конкурсног рока, доноси одлуку о додели ученичких стипендија за ученике ромске националне мањине, а на основу предлога Радне групе која на основу решења министра број : 119-01-291/2014-09 од 7. 07 2014. године има задатак да изврши избор стипендиста уз подршку Пројектног тима и о томе поднесе извештај.

У року од 5 дана након избора, средње школе које су поднеле документацију на Конкурс биће обавештене о резултатима избора кандидата за доделу стипендија ученицима ромске националне мањине.

Кандидат има право приговора на предлог ранг-листе у року од 5 дана од дана њеног објављивања на огласној табли или сајту средње школе у коју је уписан. Кандидат подноси приговор Министарству просвете, науке и технолошког развоја на исту адресу на коју је послата конкурсна документација. Комисија разматра приговоре у року од 3 дана, утврђује коначну ранг-листу ученика, обавештава средње школе и кандидате и објављује листу изабраних стипендиста на сајту Министарства просвете, науке и технолошког развоја.

VII ЗАКЉУЧИВАЊЕ УГОВОРА

На основу Одлуке министра о додели ученичких стипендија, чланови Пројектног тима посећују средње школе које похађају изабрани корисници стипендија. Како би се убрзао процес потписивања уговора и провере кандидата пре потписивања уговора, школа организује долазак родитеља или старатеља ученика истог дана, како би потписали уговор о додели стипендије у просторијама школе.

Уговори се потписују у четири истоветна примерка, од којих је један примерак за стипендисту, један за Пројектни тим, док два примерка добија Министарству просвете, науке и технолошког развоја Републике Србије.

VIII ИСПЛАТА СТИПЕНДИЈЕ

Стипендије се уплаћују на текући рачун ученика у те сврхе. Стипендије се исплаћују у максимално десет једнаких месечник рата током периода од једне школске године, а у зависности од почетка програма и датума потписивања уговора о стипендирању. Број месечних рата током једне школске године се ближе дефинише уговором.

IХ ЗАДРЖАВАЊЕ ИСПЛАТЕ И ОБУСТАВА ИСПЛАТЕ СТИПЕНДИЈЕ

Како би наставио да прима стипендију у другом полугодишту, ученик мора да испуни следеће услове на првом полугодишту школске 2014/15.године :

* 1. Да има општи успех који не може бити нижи од недовољног са највише једном недовољан (1) оценом;
  2. Да има оцену из владања не нижу од врло добро (4);
  3. Да нема више од 7 неоправданих изостанака;

Последња рата стипендије се уплаћује на основу поднетог сведочанства о позитивним успеху ученика на крају школске 2014/15. године. Уколико ученик није завршио разред са позитивним успехом, не добија последњу рату стипендије.

Копију сведочанства корисника стипендије подноси ментор за ученике стипендисте.

Кориснику ученичке стипендије обуставља се исплата одобрене стипендије у случају да је накнадно утврђено да су подаци о кориснику нетачно приказани, када истовремено прима стипендију, кредит или сличан облик давања по другом основу из буџета Републике Србије, када изгуби право на финансирање школовања из буџета или напусти редовно школовање.

Х ДОДАТНЕ ИНФОРМАЦИЈЕ

Питања запослених у школама, ученика и родитеља/старатеља у вези са документацијом и процедуром конкурисања, као и другим питањима у вези са избором кандидата и доделом стипендија могу се поставити електронским путем на адресу: [refserbia@romaeducationfund.org](mailto:refserbia@romaeducationfund.org) , или телефонским путем позивом на број 011-2401-911, локал 254 сваког радног дана од 10-14 сати.